Honde kry vratjies en dit word veroorsaak deur ‘n papiloomvirus. Van hierdie vratjies sal mettertyd self verdwyn, maar in rare gevalle kan sulke vratjies wat deur ‘n papilloomvirus veroorsaak word, ontwikkel in skubselkarsinoom.
Skubselkarsinoom is kanker wat in die dun, plat selle van die vel ontstaan. Dit lyk onder ‘n mikroskoop soos visskubbe en vandaar die naam. Skubselkarsinoom infiltreer eers lokaal, maar kan ook na verskeie limfkliere asook die longe versprei.
Die enigste manier om definitief te sê wat dit is, is deur u hond na u veearts te neem om ‘n klein stukkie daarvan af te sny (biopsie te neem), of om ‘n paar selle uit die letsel te suig met ‘n dun naald en dit dan onder die mikroskoop te bestudeer. Mens kan eers op behandeling besluit wanneer presies vasgestel is watter kondisie dit is.
Ettinger S J & Feldman E C. 2000. Textbook of Veterinary Internal Medicine. W.B. Saunders Company, USA
Kahn C M. 2005. The Merck Veterinary Manual 9th Edition. Merck & Co., inc, USA.